
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO „ŠAKIŲ  RAJONO BENDRIEJI, DETALIEJI IR SPECIALIEJI PLANAI“

2009 m. sausio 22 d. Nr. T -11
Šakiai


Savivaldybės  taryba, vadovaudamasi Lietuvos Respublikos vietos savivaldos įstatymo (Žin. 1994, Nr. 55-1049; 2008, Nr. 113-4290) 16 str. 4 d., nusprendžia:


1. Pritarti projekto „Šakių rajono bendrieji, detalieji ir specialieji planai“  rengimui.

2. Rengti ir teikti projektinį pasiūlymą bei paraišką 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės VP1-4.2-VRM-04-R „Teritorijų planavimas“ finansavimui.  


3. Užtikrinti reikiamą 15 proc. projekto vertės bendrafinansavimą iš savivaldybės biudžete Regioninės plėtros programos finansavimui  numatomų lėšų, jei pagal pateiktą paraišką  bus skirta  2007–2013 m. Žmogiškųjų išteklių plėtros veiksmų  programos  parama.

4. Įpareigoti savivaldybės administracijos direktorių Juozą Puodžiukaitį pasirašyti visus su projektiniu pasiūlymu ir paraiška   susijusius dokumentus.

5. Skirti savivaldybės administracijos Regioninės plėtros skyriaus projektų koordinatorę Editą Burdilauskienę projekto „Šakių rajono bendrieji, detalieji ir specialieji planai“ vadove, atsakinga už projektinio pasiūlymo ir paraiškos parengimą bei pateikimą ir projekto įgyvendinimą. Į projekto darbo grupę deleguoti savivaldybės administracijos Architektūros ir urbanistikos skyriaus vedėją, rajono vyriausiąją architektę Vitą Valaitienę.

